
Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea şi Legii nr.295/2004 privind regimul armelor şi muniţiilor transmisă cu adresa nr. Plx. 417  din 28 mai 2007, înregistrată la comisie cu nr. 32/446/2007.

În raport de obiectul şi conţinutul acesteia, propunerea legislativă face parte din categoria legilor organice.


În conformitate cu prevederile art. 75 din Constituţia României, republicată, Camera Deputaţilor este Camera decizională.

PREŞEDINTE,

Costică Canacheu

RAPORT

asupra propunerii legislative pentru modificarea şi Legii nr.295/2004 privind regimul armelor şi muniţiilor
    În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond cu propunerea legislativă pentru modificarea şi Legii nr.295/2004 privind regimul armelor şi muniţiilor, trimisă cu adresa nr. Plx. 417 din 28 mai 2007 şi înregistrată cu nr.32/446 din 30 mai 2007.


Senatul, a respins această propunere legislativă în şedinţa din 23 mai 2007.



Consiliul Legislativ a avizat favorabil propunerea legislativă,  conform adresei nr. 237 din 6 februarie 2007.


Guvernul, prin punctul său de vedere  înregistrat la Senat cu nr. 226 din 20 martie 2007, nu susţine adoptarea acestei propuneri  legislative.

Propunerea legislativă a fost avizată negativ de către Comisia juridică, de disciplină şi imunităţi, cu avizul nr. 31/533 din 4 iunie 2007.

Propunerea legislativă are ca obiect de reglementare modificarea şi completarea art. 2 din Legea nr. 295/2004, iniţiatorii propunând introducerea definirii armei albe şi a armei albe cu lamă, precum şi descrierea caracteristicilor acestora. 



La lucrări au fost prezenţi 17 de deputaţi, din totalul de 23 de membri ai comisiei.

 

În raport de obiectul şi conţinutul acesteia, propunerea legislativă face parte din categoria legilor organice.



În conformitate cu prevederile art. 75 din Constituţia României, republicată, Camera Deputaţilor este Cameră decizională.

Membrii comisiei  au examinat propunerea legislativă în şedinţa din 12 iunie 2007 şi au hotărât, în unanimitate, să propună plenului Camerei Deputaţilor, adoptarea propunerii legislative cu amendamente admise.

A M E N D A M E N T E    A D M I S E

	Nr.

crt.
	Textul Legii nr. 295/2004
	Textul propunerii legislative
	Amendamente admise
	Motivaţia

	1
	
	Titlul legii

LEGE

Pentru modificarea şi completarea Legii nr. 295/2004 privind regimul armelor şi muniţiilor
	Titlul legii

LEGE

Pentru modificarea  şi completarea art. 2 din Legea nr. 295/2004 privind regimul armelor şi muniţiilor
	Potrivit observaţiilor de formă cuprinse în avizul  Consiliului Legislativ

	2
	
	Articol unic – Legea nr. 295/2004 privind regimul armelor şi muniţiilor, publicată în Monitorul Oficial nr. 583 din 30 iunie 2004, se modifică şi se completează după cum urmează:
	Articol unic – Articolul 2 din Legea nr. 295/2004 privind regimul armelor şi muniţiilor, publicată în Monitorul Oficial al României, Partea I, nr. 583 din 30 iunie 2004, cu modificările ulterioare,  se modifică şi se completează după cum urmează:
	IDEM

	3
	1. arma - orice dispozitiv a cărui funcţionare determină aruncarea unuia sau mai multor proiectile, substanţe explozive, aprinse sau luminoase, amestecuri incendiare, ori împrăştierea de gaze nocive, iritante sau de neutralizare, în măsura în care se regăseşte în una dintre categoriile prevăzute în anexă; 
	1. La art. 2, pct.I, punctul 1 se modifică şi va avea următorul cuprins:
“1. armă – orice obiect care poate provoca prin utilizarea sa rănirea ori vătămarea corporală, prin lovire, tăiere, împungere, aruncare a unuia sau mai multor proiectile, substanţe explosive, aprinse sau luminoase, amestecuri incendiare, ori împrăştierea de gaze nocive, iritante sau de neutralizare;”
	1. La poziţia I, punctul 1 se modifică şi va avea următorul cuprins:
“1. armă – orice obiect sau dispozitiv a cărui funcţionare determină aruncarea unuia sau mai multor proiectile, substanţe explosive, aprinse sau luminoase, amestecuri incendiare, ori împrăştierea de gaze nocive, iritante, sau de neutralizare în măsura în care se regăseşte în una dintre categoriile prevăzute în anexă;”
	IDEM

	4
	
	2. La art.2 pct. I, după punctul 2 se introduce un  nou punct, 2¹, cu următorul cuprins:
“2¹. armă albă – acel obiect susceptibil de a constitui o armă ce poate pune în pericol sănătatea sau integritatea publică prin lovire, tăiere, împungere, în special baionete, săbii, spade, florete, pumnale, cuţite, şişuri, boxuri, castete, arbalete, arcuri, bâte, măciuci, bastoane telescopice;”
	2. La poziţia I, după punctul 2 se introduce un  nou punct, pct. 2¹, cu următorul cuprins:
“2¹. armă albă – acel obiect sau dispozitiv ce poate pune în pericol sănătatea sau integritatea fizică prin lovire, tăiere, împungere, cum ar fi: baionete, săbii, spade, florete, pumnale, cuţite, şişuri, boxuri, castete, arbalete, arcuri, bâte, măciuci, bastoane telescopice;”
	IDEM

	5
	
	3. La  art.2, pct. IV, după punctul 7 se introduce un  nou punct, 8, cu următorul cuprins:
“8. armă albă cu lamă – armă care îndeplineşte îndeplinite următoarele criterii:

a) lama este fie solidară cu mânerul sau    echipată cu un sistem ce îi permite să facă corp comun cu coada ori mânerul său;

b) are tăiş dublu pe toată lungimea sa;

c) lungime mai mare de 15 cm;

d) lăţime mai mare sau egală cu 4 mm;

e) un mâner prevăzut cu gardă.”
	3. La poziţia IV, după punctul 7 se introduce un  nou punct, pct. 8, cu următorul cuprins:
“8. armă albă cu lamă – armă care îndeplineşte următoarele criterii:
a) lama este, fie solidară cu mânerul, fie   echipată cu un sistem ce îi permite să facă corp comun cu mânerul său;

b) are tăiş dublu pe toată lungimea sa;

c) lungimea este mai mare de 15 cm;

d) lăţimea este mai mare sau egală cu 0,4 cm;

e) are un mâner prevăzut cu gardă.”
	- IDEM
- formulări adecvate


PREŞEDINTE,

Costică Canacheu

